I en fagartikkel som ble publisert i tidsskriftet i 2004, lanserte Svensen og kollegaer hypotesen om at enkelte av fortidens raske klimaendringer ble utløst av store utslipp av drivhusgasser fra såkalte Store vulkanprovinser. Gassene stammet fra oppvarming av sedimentære bergarter som inneholdt organisk materiale. Hypotesen er i dag mye brukt som forklaringsmodell internasjonalt, inkludert for krisene som fant sted under PETM, perm-trias, trias-jura og toarcian.